Source: https://ficek.sk/porusenie-pracovnej-discipliny-19
Timestamp: 2019-07-20 16:58:35+00:00

Document:
[2019] Porušenie pracovnej disciplíny | Poradíme Vám? '
Oblasť práva: Pracovné právo, Banskobystrický
Odpovedané dňa: 18. 10. 2013
Otázka: Porušenie pracovnej disciplíny
Dobrý deň. Dostal som od zamestnávateľa písomné upozornenie za porušenie pracovnej disciplíny, kde je uvedené, že som nevhodným správaním a konaním poškodil dobré meno firmy. Ďalej ma upozorňuje na možnosť skončiť pracovný pomer, ak nedôjde k náprave a zistí opätovné porušenie disciplíny. Chcem sa spýtať, či toto upozornenie je právoplatné lebo nie je tu vyznačená doba na odvolanie a ani kedy bude právoplatné. A tiež sa chcem spýtať do akej doby sa môžem odvolať alebo žiadať nejaké vysvetlenie, lebo zvýšenie hlasu pri riešení problému nepovažujem za porušenie pracovnej disciplíny. Ďakujem a prajem príjemný deň.
Odpoveď: Porušenie pracovnej disciplíny
V prípade, že má Váš zamestnávateľ v pracovnom poriadku alebo inom vnútornom predpise definované menej závažné porušenie pracovnej disciplíny napr. neprístojné správanie pri rokovaní alebo podobne (napr. zvýšenie hlasu alebo iné), postupuje Váš zamestnávateľ v súlade so Zákonníkom práce.
Nakoľko nejde o rozhodnutie štátneho orgánu, má toto oznámenie iba informačný charakter a právne inštitúty, ako právoplatnosť alebo odvolanie v danom prípade neprichádzajú do úvahy. Na druhej strane, nič nebráni tomu, aby ste sa k tomu upozorneniu vyjadrili a požiadali zamestnávateľa o vysvetlenie, prípadne o to, podľa akého vnútorného predpisu kvalifikoval Vaše správanie ako nevhodné a poškodzujúce dobré meno firmy.
Podľa § 63 ods. 1 pís. e) a ods. 4 až 6 Zákonníka práce:
(5) Ak sa v priebehu lehoty dvoch mesiacov uvedenej v odseku 4 konanie zamestnanca, v ktorom možno vidieť porušenie pracovnej disciplíny, stane predmetom konania iného orgánu, možno dať výpoveď ešte do dvoch mesiacov odo dňa, keď sa zamestnávateľ dozvedel o výsledku tohto konania.
Na to aby Vám mohol dať zamestnávateľ výpoveď musí dodržať všetky podmienky uvedené v § 63 Zákonníka práce. Odporúčam Vám teda písomne vzniesť námietku voči tomuto porušeniu pracovnej disciplíny.
Podotázka: Porušenie pracovnej disciplíny (Pracovné právo)
Pracujem za zamestnanec zamestnaný podľa zákona 400/2009, zamestnávateľ má vypracovaný služobný poriadok (vestník MV SR č. 104/2013). Podľa nadriadeného som sa dopustila porušenia služobnej disciplíny podľa čl. 21 cit. vestníka tým, že som presne nezaznamenala prerušenie vykonávania štátnej služby (jednalo sa rozdielny zaznamenaný čas medzi mnou a osobou vykonávajúcou kontrolu, podotýkam, že som dodržala 30 minútovú prestávku). Od tzv. "porušenia služobnej disciplíny" uplynulo viac ako dva mesiace a v služobnom poriadku v čl. 21 ods. 1 je uvedené, že porušenie povinností a obmedzení podľa § 60 až 62 zák. o št. službe sa považuje za porušenie služobnej disciplíny. Má zamestnávateľ aj po uplynutí lehoty viac ako 2 mesiace oprávnenie ma písomne upozorňovať na porušenie služobnej disciplíny ak v ods. 2 resp. 3 čl. 21 vestníka nie je toto považované za menej závažné, resp. závažné porušenie služobnej disciplíny doslovne uvedené ?
Odpovedá: JUDr. Milan Ficek, advokát (odpoveď odoslaná: 22.12.2015)
Dobrý deň, obyčajne sa v predpisoch upravujú povinnosti všeobecným spôsobom. Ak je možné zo znenia vestníka vyčítať, že ste mali aj túto povinnosť, potom Vám zamestnávateľ môže napomenúť.
Voči napomenutiu sa však písomne ohraďte - napíšte odpoveď na toto napomenutie a vysvetlite dôvody, list pošlite doporučene, aby ste v budúcnosti mali dôkaz, že ste na toto upozornenie reagovali.
﻿I﻿v﻿a﻿n﻿a﻿ ﻿U﻿l﻿i﻿c﻿n﻿a﻿
Som veľmi spokojna s odpoveďou nakoľko som laik do právnych veci odpovedali ste my tak ze som tomu...
﻿G﻿e﻿r﻿M﻿i﻿r﻿ ﻿G﻿e﻿r﻿m﻿i﻿r﻿
Promptna odpoved! Ocenujem! Odporucam!
﻿M﻿ó﻿n﻿i﻿k﻿a﻿ ﻿L﻿u﻿k﻿á﻿c﻿s﻿
Dakujem pekne za rychlu a dostatocnu odpoved!

References: § 63
 § 63
 čl. 21
 čl. 21
 § 60
 čl. 21